ГОДИШЕН ИЗВЕШТАЈ ЗА РАБОТАТА

НА ОУ,,КРСТЕ П.МИСИРКОВ“-ОРИЗАРИ

ВО УЧЕБНАТА 2018/19 ГОДИНА

1. Подготовка за почетокот на учебната година:

За успешно и навремено започнување на учебната 2018/19 година и за нормално одвивање на наставата во ОУ „Крсте П.Мисирков”, Оризари извршени се следните хигиенско - технички подготовки:

* Уредување на училишниот двор (паркот во училиштето, тревните површини целосно уредени, засадени украсни дрвца и трендафили);
* Училиштето темелно е исчистено и уредено;
* Извршено е целосно варосување на училиштето;
* Извршена е дезинфекција и дезинсекција на училиштето;
* Во подрачното училиште во с.Прибачево извршено е варосување на училиштето;
* Реновирани се санитарните јазли во училиштето со финансиски средства од МОН;
* Извршено е фарбање на вратите;
* За учениците учесници во точките за Патрониот празник на училиштето набавена е гардероба, како и за учениците од хорот и оркестарот и спортските екипи во училиштето;
* Фасадиран е стариот дел од училишната зграда и дел од новата;
* Влезот на училиштето е разубавен со цртежи соодветни за училишна зграда;
* Старите прозори заменети се со нови PVC прозори (во старата зграда);
* Во две училници на приземјето е направен спуштен плафон и заменети се старите светилки со штедливи;
* Перманентно се набавуваат делови за компјутерите (глувчиња, тастатури, кабли, монитори и др.)
* Од локалната самоуправа на 14 ученици од социјално загрозени семејства доделени се ученички ранци и друг ученички прибор;

Постојано се обезбедуваат неопходните материјални средства за изведување на наставата (креди, сунѓери, хартија, хамер, тонери), како и други канцелариски материјали.

2.Реализирани проекти:

Проектот “Компјутер за секое дете“ тековно се реализира според можностите.

Успешно се реализира и Проектот на Владата на РСМ „Бесплатни учебници”.Формираната комисија задолжена за дистрибуцуја на учебниците при нашето училиште секогаш навреме ги завршуваше своите активности.Се изврши печатирање и евидентирање на добиените учебници.Оваа година повеќето учебници беа обновени, односно се дистрибуираа нови учебници по повеќе наставни предмети.

Училиштето е вклучено во Еко-проектот подржан од МОН и успешно ги реализира планираните активности.Училиштето е вклучено во Проектите ,,Меѓуетничка интеграција во образованието (МИО) и „Заедничка грижа за правилно насочување на учениците“ во реализација на Министеството за образование и наука и Бирото за развој на образованието.

Проектот „Две и пол минути до полноќ“, финансиран од Еразмус + програмата на ЕУ чија што цел е проучување и давање поголем акцент на климатските промени, кои не се доволно застапени во наставните програми по предметите од природните науки, е во завршна фаза од својата реализација.Во текот на учебната година се реализираше тест периодот и се одржаа часовите со зададени екперименти определени за време на краткотрајните заеднички обуки на наставниците.Сработеното беше ставено на е Твининг порталот и на крај на месец јуни ќе биде избран најдобриот тим ученици од страна на комисија формирана од страна на проектот. Проектот завршува со завршни конференци во сите три земји, при што ќе бидат презентирани проектните резултати и ќе бидат промовирани упатствата за работа на наставниците и стратегијата за понатамошна соработка помеѓу основните училишта во трите земји учеснички.

Според резултатите за доделени грантови од Еразмус + програмата, на училиштето му е одобрен уште еден проект со наслов „Забавни дигитални часови“ во кој активно учество ќе земат наставници од оддделенска настава, наставниците по англиски јазик и училишниот психолог.Апликант партнер за овој проект е Турција, а останати земји учеснички се Романија, Грција, Бугарија и Хрватска.Проектот треба да започне со реализација во октомври/ноември 2019 година и да заврши на крај на октомври 2021.

Оваа учебна година училиштето беше вклучено во Проектот ,,Фудбал во училишта“ во кој се вклучени учениците од одделенска настава (ученици од 2-5 одд),а го реализира наставникот по ФЗО.Проектот го реализира Фудбалската федерација на Македонија во соработка со Федерацијата на училишен спорт.Истиот ќе се реализира во три фази и во истиот се вклучени 120 училишта со околу 15000 ученици.

Училиштето е вклучено во ТИМСС 2019 (меѓународна студија по математика и по природната група предмети која ги мери знаењата и способностите на учениците по математика и по природната група предмети). Од нашето училиште во тестирањето ќе учествуваат учениците од 4-а одд.како и учениците од ПУ во с.Прибачево. Истото е реализирано на 14 април 2019 г. Училиштето изготви Акциски план за успешна реализација.

3.Ученици, паралелки и изостаноци

Составен дел на текот на организирањето на воспитно - образовната работа на училиштето е и формирањето на паралелките во училиштето врз основа на кој број се обезбедени и неделниот фонд на наставни часови по секој наставен предмет. Бројот на формираните паралелки за оваа учебна година изнесуваше 19 од I до IX одд.од кои 18 се во централното и една паралелка во подрачното училиште во с.Прибачево.

Прегледот на учениците на крајот на учебната 2018/19 год.по наставни јазици ја содржи бројната состoјба на ученици по одделенија внесена во табела бр.1 од статистичкиот извештај.Испишани се вкупно 7 ученика.

Изостаноците на учениците на крајот на учебната година се во табела бр.2 Од истата може да се констатира дека вкупниот број на изостаноци изнесува 4418 од кои 4205 се оправдани, а 213 се неоправдани.Ако се спореди бројот на изостаноците со оној во истиот период од минатата година може да се забележи дека вкупниот број на изостаноци е незначително намален за 77. И бројот на неоправданите изостаноци е намален за 22.Најмногу изостаноцо имаат направено учениците од 9-то одд.1332,потоа 6-то 1211,8-мо 558 и 7-мо 352.Во одделенска настава најмногу изостаноци имаат учениците од 1 одд.-264,4-то 226,5-то 177 ,2- 65 и 3-то 20.

Од вкупно 246 ученика 245 имаат примерно поведение, а само еден ученика од 9-то одд.има незадоволително поведение.

4.Настава

Во текот на наставната година наставниот процес е организиран, планиран и реализиран врз основа постојниот наставен план и наставните програми Редовната настава како и другите воннаставни активности се одвиваа согласно со календарот за наставната година и конкретните распореди.

Се одржуваше и дополнителна настава по одреден број на наставни предмети, бројот на одржани часови прикажан е во табела бр.7. Со овој вид настава во голема мера им се помогна на учениците кои имаа потешкотии во совладувањето на одделни наставни содржини.За учениците од II - IX одд.кои поседуваат посебни афенитети кон одделни наставни предмети имаа потенцијални можности за продлабочени знаења, наставниците неделно одржуваа по 1 до 2 часа додатна настава.

Од изборни предмети учениците во VI одд го изучуваа Етика во религиите и германски јазик, VIIодд Вештини за живеење, во VIIIПроекти од информатика и во IX одд.Основи на програмирање.

По добиено укажување од МОН беше изготвена програма за темата ,,Мито и корупција“.Програмата беше приложена како Анекс на Годишната програма за работа на училиштето.Со учениците од 1 – 9 одд.беа реализирани часови на оваа тема.Во одделенска настава ги одржуваа соодветните наставници ,а во предметна настава часовите беа одржани од наставниците по граѓанско образование.

5.Слободни ученички активности

Во училиштето слободните ученички активности застапени се низ разновидни облици на слободно членување во многубројните секции.

Учениците членови на литературната секција го одбележаа 26 Септември Европскиот ден на јазиците со пригодни музички точки, аза време на настанот беше организирана и хуманиратна акција помеѓу наставниците и беа купени прехрамбени продукти, кои потоа беа донирани на социјално загрозени семејтсва во Оризари.

Во рамките на „Месецот на книгата” членовите на литературната секција со свои лични творби учествуваа на традиционалната литературна средба со познати роднокрајни поети.

По повод приемот на првачињата во ДОМ, на заедничката свеченост што беше организирана во Кочани, од нашето училиште со една точка (ритмичка игра) се претставија ученици од петто одделение.

Во текот на учебната година сите секции од одделенска настава континуирано ги уредуваа своите училници и учениците ги прошируваа своите знаења во зависност од тоа во која секција се вклучени. И останатите секции од предметна настава активно работеа. Посебно активни беа учениците од одделенска настава во рамките на Еко проектот кои реализираа повеќе активности пред се околу чистење и естетско уредување на училишниот двор и паркот во училиштето. По повод Патрониот празник на училиштето сите секции активно учествуваа за достоинствено одбележување на Денот на училиштето.

Во рамките на слободните ученички активности учениците заедно со своите наставници по англиски и германски јазик го одбележаа ,,Денот на вештерките“.

Преку Проектот „Заедничка грижа за правилно насочување на учениците“ пред Новогодишните и Велигденските празници се одржаа пазари преку кои родителите, учениците и наставниците заеднички продаваа и купуваа однапред изготвени производи. Собраните парични средства беа искористени за потребите на училиштето и наставниците, а наменети за учениците.

По повод 8-Март Меѓународниот ден на жената на ниво на училиште беше распишан литературен конкурс на тема „Мајка“. Творбите се презентираа, а дел од нив беа наградени.

По повод 21 Март Денот на пролетта се организираше чистење и уредување на училишниот двор и засадување на дрвца и цвеќиња.

За Денот на шегата 1ви април организираниот маскенбал во училишниот двор беше збогатен со креативно изработените маски со хумористична содржина од ученици членови на ликовната секција.

По повод 02 април Меѓународниот ден на литературата за деца ученичкта Анастасија Коцева од 9 одд. освои втора награда на распишаниот ликовен конкурс. Со ритмичка игра учествуваа учениците од 5 одд, а на литературното читање што беше организирано во локалната библиотека учествуваа ученици од 4 одд.

Литературната и ликовната секција учествуваа на бројни конкурси, литературни читања и изложби.

Со низа активности: песни, цртежи како и чистење и уредување на околината беше одбележан „Денот на планетата Земја“.

Учениците и оваа година учествуваа на општинскиот пролетен крос што се одржа на стадионот „Никола Мантов“ во Кочани.Во делот Ученички натпревари наброени се учениците што освоија места..

И Детската организација при училиштето под менторство на наставничката Светлана Мишева и Соња Митева активно работеше и доследно ја реализираше соодветната програма. Сите воннаставни активности, како и одбележување на манифестации, значајни датуми и друго беа спроведувани од страна на учениците.

6.Ученички натпревари

|  |  |  |  |
| --- | --- | --- | --- |
| Предметна настава | | | |
| Предмет/наставник | Одделение/датум на одржување | Училишен/општински/  регионален/државен/  меѓународен | Постигнат успех |
| Математика,  Марина Серафимова | 6 одд, 04.02.2019 | училишен | 1.Филип Анѓелов-прво место  2.Филип Стаменков-трето место  3.Филип Стојанов-учество |
|  | 7 одд, 04.02.2019 | училишен | 1.Ана Симијонова-прво место  2.Михаела Митева- второ место  3.Горазд Митев-трето место  4.Викторија Иванова-учество  5.Дејана Анѓелова-учество  6.Марија Стаменкова-учество |
|  | 8 одд, 04.02.2019 | училишен | 1.Васил Трајанов – прво место  2.Елена Лазарова-второ место  3.Јована Насева-трето место  4.Емили Мијалчева-учество |
|  | 6 одд, 02.03.2019 | општински | 1.Филип Анѓелов-пофален  2.Филип Стаменков-пофален |
| Математика,  Маргарита Велкова | 6 одд, 04.02.2019 | училишен | 1.Бојана Стоилкова-второ место  2.Јасна Златкова-учество  3.Вероника Стојанова-учество |
|  | 9 одд, 04.02.2019 | училишен | 1.Анастасија Илијевска-прво место  2.Моника Ристовска-второ место  3.Анастасија Марковска-трето место  4.Памела Златкова-учество |
|  | 6 одд, 02.03.2019 | општински | 1.Бојана Стоилкова-трето место  2.Анастасија Марковска-пофалена  3.Анастасија Илијевска-пофалена |
|  | 6 одд, 13.04.2019 | регионален | 1.Бојана Стоилкова- учество |
|  | 9 одд, 02.03.2019 | општински | 1.Анастасија Марковска-пофалена  2.Анастасија Илијевска-пофалена |
|  | 9 одд, 13.04.2019 | регионален | 1.Анастасија Марковска-учество  2.Анастасија Илијевска-учество |
| Физика,  Маргарита Велкова | 9 одд, 02.02.2019 | општински | 1.Анастасија Марковска-второ место  2.Памела Златкова-трето место |
|  | 9 одд, 09.03.2019 | регионален | 1.Анастасија Марковска-учество  2.Памела Златкова-учество |
| Географија,  Катерина Михајлоска | 7 одд, 03.03.2019 | регионален | 1.Марија Стоименова-пофалена  1.Стефанија Соколова-пофалена |
| Биологија,  Весна Лазарева | 7 одд, 23.02.2019 | општински | 1.Горазд Митев-трето место  2.Дејана Анѓелова-пофалена  3.Михаела Мишева-пофалена  4.Марија Стоименова-учество |
|  | 8 одд, 23.02.2019 | општински | 1.Елена Лазарова-трето место  2.Васил Трајанов-пофален  3.Маја Димитријева-пофалена  4.Јована Насева-учество |
|  | 9 одд, 23.02.2019 | општински | 1.Михаил Митев-второ место  2.Анѓел Стојанов-второ место  3.Анастасија Коцева-трето место  4.Ана Арсова-пофалена |
|  | 8 одд, 23.03.2019 | регионален | 1.Васил Трајанов-учествои  2.Елена Лазарова-учество |
|  | 9 одд, 23.03.2019 | регионален | 1.Михаил Митев-второ место  2.Анѓел Стојанов-учество  3.Анастасија коцева-учество |
|  | 9 одд, 11.05.2019 | државен | 1.Михаил Митев-пофален |
| Натпревар по прва помош | екипно, 09.05.2019 | општински | - Ана Арсова  - Анѓел Стојанов  - Михаил Митев  - Елена Лазарева  - Јована Насева  - Васил Трајанов  Освоено второ место |
| Англиски јазик,  Билјана Јефтимова | 6 одд, 23.03.2019 | Општински ЕЛТАМ | 1.Матеа Саздова – прво место |
|  | 6 одд, 13.04.2019 | Регионален ЕЛТАМ | 1.Матеа Саздова – учество |
| Македонски јазик,  Светлана Мишева | 8 одд, 06.04.2019 | регионален | 1.Стефанија Соколова-трето место |
|  | 8 одд, 11.05.2019 | државен | 1.Стефанија Соколова-учество |
| Англиски јазик,  Горан Тасевски | 7, 8, 9 одд, 23.03.2019 | Општински ЕЛТАМ | 1.Михаела Мишева, 7 одд,-второ место  2.Емили Мијалчева, 8 одд, -учество  3.Михаил Митев, 9 одд,-трето место |
|  | 7 и 9 одд, 13.04.2019 | Регионален ЕЛТАМ | 1.Михаела Мишева, 7 одд-учество  2.Михаил Митев, 9 одд-учество |
| Хор и оркестар,  Илчо Арсов | Екипно, 23.04.2019 | општински | Пофалени |
| Германски јазик,  Сања Велкова | 6 одд, 16.03.2019 | регионален | 1.Ана Мијалчева-учество  2.Мелита Георгиева-учество  3.Бојана Стоилкова-учество  4.Емили Стаменкова-учество |
|  | 9 одд, 16.03.2019 | регионален | 1.Анастасија Марковска – петто место  2.Анастасија Илиевска-учество |
|  | 9 одд, 10.04.2019 | државен | 1.Анастасија Марковска-трето место |
| ФЗО,  Јорданчо Јанев | Екипно- женски, кошарка, 07.11.2018 | општински | Трето место |
|  | Екипно-машки, кошарка, 23.11.2018 | општински | Трето место |
|  | Екипно-женски, ракомет, 18.10.2018 | општински | Второ место |
|  | Екипно-женски, фудбал, 19.04.2019 | меѓуопштински | Второ место |
|  | Екипно-машки, фудбал, 22.04.2019 | меѓуопштински | Трето место |
|  | Екипно-женски, 6 и 7 одд, футсал | меѓуопштински | Второ место |
|  | Екипно-машки, 6 и 7 одд, футсал | меѓуопштински | Второ место |
|  | Екипно-женски, 6 и 7 одд, кошарка | меѓуопштински | Второ место |
|  | Екипно-машки, 6 и 7 одд, кошарка | меѓуопштински | Трето место |
|  | Екипно-женски, 6 и 7 одд, футсал, 24.04.2019 | зонско | Прво место |
|  | Екипно-женски, 6 и 7 одд, футсал, 29.05.2019 | регионален | Трето место |
|  | 7 и 8 одд, Пролетен Крос, 01.06.2019 | општински | 1.Александра Ананинева-второ место  2.Маја Димитријева-трето место |

7. Грижа за здравјето на учениците:

Училиштето води перманентна грижа за здравјето на учениците во училиштето и тоа преку следните активности:

-Медицинскиот центар од Кочани ги врши редовните вакцинации за зголемување на имунитетот кај учениците според нивниот календар.

- Преку одделенските часови реализирани се повеќе типизирани предавања од областа на здравственото воспитание, а со цел да се стекнат навики кај учениците како би се избегнале разни заразни заболувања.

-За учениците од 1-во одд.уште при уписот во 1 одд. санитарниот инспектор изврши увид за примените редовни вакцини;

- За учениците од 1-во одделение се оддржа предавање на тема „Безбедност во сообраќајот„ реализирано од страна на претставници од МВР-Кочани.

- На учениците 5-то одделение извршено е мерење на тежина и висина од страна на Центарот за јавно здравје Кочани;

-Учениците од 8-мо и 9-то одд.подетално беа запознаени со историјатот, мисијата, визијата, принципите и дејностите на работа на Организацијата на Црвен Крст.

- Перманентно се употребуваат средства за лична хигиена (течни сапуни, дезинфекциони средства и други средства за одржување на хигиената во сите училишни простории), по препорака на републичкиот санитарен инспектор.

- Во рамките на Еко проектот беше организирана Работилница на тема „Здрава храна за детство без мана“, чија цел беше со приготвувањето на здрава храна да се развие свеста кај најмалите за користење на здрава храна.

- Перманентно се води грижа за зачувување на забите кај учениците од страна на стручни лица,

- Преку училиштето поголем дел од учениците организирано се хранат;

- Учениците активно учествуваа на Еко кампањата „Сите на велосипед“, организирана по повод „Меѓународниот ден без автомобили“,

- Реализиран се два полудневени излети со сите ученици до фудбалскиот стадионна ФК „Младост“ Оризари и до манастирот „Добра вода“ во непосредна близина на Оризари;

- Во училиштето се одржа Тактичко показна вежба во соработка со Противпожарна заштита –Кочани и Општинската организација на Црвен крст –Кочани.

- Претставници од МВР Кочани пред учениците од 6-то до 9-то одд.(машки) организираа предавање на тема ,,Пиротехника“ пред новогодишните празници кога е актуелна употребата на петардите и други пиротехнички средства опасни по животот на децата.

- Во организација на Always програмата за ученичките од 6 одделение се одржа работилница со едукативна програма за пубертетот: „Среќна сум што сум девојче”;

- Логопед и медицинска сестра го проверуваа говорот кај учениците од 1 одделение со цел да ги откријат неправилностите при зборувањето кај децата;

8. Соработка со семејството и родителите на учениците се одвиваше индивидуално и колективно. Индивидуално родителите доаѓаа по разни потреби кај одделенските раководители, директорот, психологот и училишниот педагог. Индивидуални разговори се водеа со родители чии деца ( ученици ) покажуваат слаб успех и беа недисциплинирани за време на наставата и надвор од неа, како и со родителите на учениците на кои им беа изречени педагошки мерки.

Според законските одредби во текот на двете полугодија, во училиштето се одржаа неколку советувања на родители и ученици. Најпрво се реализираше советувањето со родителите на учениците со намален успех во учењето во две сесии како што е според програмата за советување на родители, на 11.12 и на 13.12.2018 година. Сите родители позитивно се изјаснија за овој тип на советување и заеднички се заклучи дека самите тие ќе се обидат да посветат повеќе внимание на своите деца околу следењето приизвршувањето на обврските околу учењето. Истиот период имаше советување и за ученик кој што нередовно посетува настава, односно има повеќе од 10 неоправдани изостаноци. Понатаму, на 14.02.2019 се одржа советување на тројца родители на ученици кои нередовно посетуваат настава. Едниот ученик имаше 130 оправдани изостаноци, а другите двајца повеќе од 10 неоправдани. На почетокот на месец април се одржаа советувања на тројца родители на ученици со непримерно поведение во училиштето и на 03.04 и 08.04.2019 советување на 9 родители на ученици со намален успех во учењето. Овие 9 родители се истите кои присуствувале на првото советување за ученици со намален успех. Општо состојбата со намалениот успех во учењето е дека 5 ученика континуирано биле со повеќе од 3 слаби оценки, 4 ученика на крај на прво и на крај на трето тромесечје, а 3 ученика само на крајот на прво тримесечје. Наставната година сите ученици ја завршија без слаби оценки.Колективната соработка се одвиваше преку родителски средби и на истите, родителите беа информирани за успехот, дисциплината, хигиената кај учениците, исхраната, како и за осигурувањето на учениците, измените и дополнувањата на одделни законски одредби за основното образование и др.

Последователно на секое советување на родители, се реализираше и советување на ученици.

Во текот на учебната година се одржаа 4 општи родителски средби, а со родителите на учениците од првите одделенија, со родителите кои имаат ученици кои одеа на екскурзии по три и повеќе средби.

Во однос на одредени прашања редовно се информирани за сите активности и настани во училиштето.

9. Организирани ученички екскурзии:

Во текот на IIто полугодие во месец мај се реализираа неколку екскурзии со различни одделенија и тоа:

-тридневна ученичка екскурзија со учениците од деветите одд.на релација Оризари – Охрид со посета на значајни културно - историски знаменитости;

- еднодневна екскурзија со учениците од III одд.на релација Оризари –Скопје

- дводневна екскурзија со учениците од VI одд.на релација Оризари –Пробиштип.Кратово,Кривапаланка,Скопје

Со учениците од 5-одд.се изведе “Настава во природа“ во траење од 4 дена во детското одмаралиште,,Мајски цвет “ во Струга.

За Програмата како и целта на екскурзиите активите имаат доставено целосни и сеопфатни извештаи.

10. Резултати од реализацијата на воспитно-образовната дејност

Одделенска настава

Во одделенска настава има вкупно 123 ученици, од кои 67 ученика се од I до III одд.и се описно оценети.

Во Iво одделение запишани се вкупно 22 ученика во две чисти и една комбинирана паралелки.Сите ученици редовно ја посетуваа наставата.Нивниот успех и достигања по сите наставни предмети описно се следеше преку бројни инструменти што ги применуваа нивните наставници.Нивните постигања се прикажани преку сумативна оценка (свидетелство) што е составен дел на портфолиото на секој ученик.

Во II и III одд.има вкупно 45 ученици во четири чисти паралелки.И нивниот успех и достигања се следеше описно преку тестови на знаења, анегдотски белешки, чек-листи и др.инструменти (формативно ) за на крајот од IIто полугодие ја добијат сумативната оценка (свидетелство).

Во IV и V одд.има вкупно 56 ученика во четири чисти и една комбинирана паралелка.Средниот успех на учениците од:

- IV изнесува 4,70

- V изнесува 4.32

IV – V изнесува 4.51

Предметна настава

Во предметна настава има вкупно 123 ученика распоредени во 8 паралелки.Сите 123 ученика се без слабиили се со позитивен успех 4,09

Средниот успех на учениците од VI – IXодд.е 4,09

Спореден со минатата година (3,74) е повисок за 0,25

Средниот успех од IV- IX одд.е 4,31 Спореден со минатата година (4.08 ) е повисок за 0.23

Средниот успех на учениците по одделенија/паралелkи изгледа вака:

- VI изнесува 4,08

- VII изнесува 4,15 највисок среден успех

- VIII- изнесува 4,05

- IX изнесува 4,15 (највисок среден успех)

Средниот успеход VI - IX изнесува ( 4,09 )

Што се однесува до успехот по полова структура од Табела бр.6 може да се забележи дека учениците од женскиот пол имаат повисок успех .Средниот успех на женските изнесува 4,63, а на момчињата 3,98.

Можеме да кажеме дека знаењата што ги стекнуваат учениците се реални и трајни и во функција на развивање на нивните ставови и способности.Најголем број од учениците од IX одд.во натамошното школување го задржуваат постигнатиот успех.Врз постигнатиот успех влијание имаше и советувањето извршено од психологот на училиштето кај учениците што имаа по три и повеќе слаби оценки .Вкупно беа одржани девет советувања и со родителите на учениците по основ на слабите оценки кај нивните деца.

11. Педагошка и друг вид на документација

Педагошката евиденција се води во одделенските книги, главните книги, записници од стручните органи на училиштето, ученички легитимации, записи на описни оценки, свидетелства, преведници и др. Општа констатација е дека истата се води уредно и правилно.

12. Заклучоци и препораки

Годишната програма за работа на училиштето е реализирана преку ангажираноста на носителите на воспитно – образовната дејност и нивните соработници. Наставните програми по сите наставни предмети се реализирани целосно. Прекини во наставата немаше. Од постигнатите резултати сме задоволни, но секогаш се може и повеќе. За следната учебна година ги даваме следните препораки:

* Наставниците, секој по својот предмет да ја планирааат наставата навремено на сите нивоа,
* Одделенските раководители заедно со родителите на последната родителска средба да го разгледаат постигнатиот успех, со право на жалби доколку се незадоволни од постигањето на своите ученици,
* Подобрување на учењето преку квалитетно оценување на ученичките знаења, примена на формативното оценување (Почитување на Етичкиот кодекс на оценување), континуирана примена на стандардите за оценување;
* Организирање на часови со примена на креативните техники на учење за развој на креативното мислење кај учениците;
* Примена на ИКТ во наставата;
* Максимално да се користат постојните нагледни средства во наставниот процес;
* Со ставањето на компјутерската технологија во функција наставниците да ги користат компјутерите во наставниот процес и навремено да се води Е-дневникот;
* Постојано користење на стручната литература во училиштето;
* Целосно почитување на функционалниот Кодекс на однесување во училиштето, а во рамките на ова и доследно спроведување на дежурствата за време на одморите;
* Да продолжи соработката со Општина Кочани, Државниот просветен инспекторат и Бирото за развој на образованието како и со другите институции;
* Училиштето да продолжи да се вклучува во нови проекти
* Да се продолжи со подобрувањето на просторните и материјалните услови за задоволување на потребите за реализација на наставата и работата во училиштето;

ОУ „Крсте П.Мисирков”- Оризари

Општина Кочани

Директор

Соња Иванова